Roadtrip to Zürich Volkshousen    Zwöi Täg nach Bärn hani geng no abgers Lachafäu gha.hört nüm uf  sägnechs. Chas chume erwarte im Dezämber uf Interlake go zluege, dass geit no soooooo lang! Who cares?  Aber aufgepasst Interlake isch no nid dranne gsi, zersch isch no Züri cho! Süsch würd ja Überschrift o nid Roadtrip to Zürich heisse    Bi zimlech deprimiert gsi, woni realisiert ha dases no über 2 Mönet geit bis Interlake. Aber irgendwie bini äuä mau mit em richtige Fuess ufgstange am Morge, denn mini deprimierti Stimmig hetsech schlagartig gänderet i postivi Energie.  Wir schreiben den  Montag 5.Oktober zwei Tage nach Bern. Dänksch nüt böses u geisch mau uf Homepage vo Divertimento is Gästebuech chli go glüsle.und da lisen ig öbis wo mis härzli auso sehr erfreut het : han 2 tickets für divertimento in züri das wuchenend zverchaufe, isch öper interessiert?   bitte maile a blablabla.  8/9 Oktober isch den nid DVD ufzeichnig?? Für mini Gedanke abzsichere hani churz ar Cheyenne gschriebe wo mir das bestätiget het. Läck  Bobby sone chance hesch villech nie meh (chli übertriebe aber wär weiss).  Däm Typ ( Beat bisch mi Heud) grad gschriebe u 2 Tickets abkouft. 2 Tag spöter hani die Tickets o scho gha, 2. Reihe schön ir mitti! Yessssss Beat bisch en geile siech mannn!!  Wär geit scho gärn allei ah sone Event?? Gloubes niemer wük, drum hani kollegin vom samsti no grad einisch mitgschleipft!    The way to Zürich    DReis hani im vorhärgie Kapitu usseglah, hie chani aber nid!  Dir müesstnech  vorsteuä zwöi 20. Jährigi Landeier vo Oberburg und Hasle (Ämmitau) fahre nach Big Zürich (mit zämmägrächnet öppe 10 Mönet Outo erfahrig. Auso Neulänker wime dene so schön seit). Am füfi simer losdüset. Outobahn heimer guet überstange ussert ä liecht grosse Stou, womer scho angscht hei gha dases de nid längt. Züri acho, über Brüggli gfahre aues nach Plan Perfekt! Schissdräck da chömemr zur Stauffacherstrasse: Gesperrt wegen Bauarbeiten! Neiiiiiiiiin das chas ja nid sie oder??? Mir wäre richtig gsi!! So ischs  de när cho das wie bi aune wo ke plan hei vo Züri oder süsch ä Stadt mau planlos sie desumegfahre.  Aber i chanech beruhige, es hetsech aus no zum guete gwändet, nach knapp zwöiehaub stung u chli meh aus 100km heimer ä parkplatz gfunge gha. Isch zwär blaui Zone gsi aber das isch us grad zimlech am A.. verbi. Zahlemr haut die 40.- Parkbuess.  Mir sie du de froh gsi womer äntlech im Volkshousen uf üsne Plätz ghocket sie.    Show    Zur Show gits nid viu zverzeuä, da ig die ganzi  zyt am lache bis gsi. Seit ja scho fasch aus oder??  Aber git eine dä het a däm abe vou Arschcharte zoge gha! Dä Jung Ma isch ir erste Reihe ghocket grad vor üs. Isch doch dä tatsächlech ufgstange u gange (ke ahnig wohäre aber vermuetlch ufs Wc so churz vor dr Pouse). Nach es paar minute isch de dä o wieder cho, wo dr Jonny sini Afrikareis mit dr ,,Italiänische Charte verzeut het u dä dubel (isch wük en dubel he??)isch cho u wieder abghocket wie nüt wär gsi!!! HALLOOO!!!! U das bire DVD  Ufzeichnig.guet mi hets nid gross gstört är isch ja när ad Kasse cho vom Jonny :bigsmile amüsant gsi). Füf minute spöter isch när Pouse gsi, aber äbä wes dringend isch chöis dManne nid so verchlemme wie mir Froue  Isch ä super Abe gsi mini Stimm het rächt drunger glitte aber isch mir schnurz egal gsi.  I ha aus gä im Volkshousen.    Nach der Show    Während aui oder ömu fasch aui ussegstürmmt sie, für Outogramm zhole sie  mir wieder chli blibe höckle u hei das ganze mau chli lah würke. När heimer üs o ufe wäg gmacht fürnes Outogramm go zhole.  Nach lange 20 minute warte villech sis o nur 10 gsi, heimers o gschafft gah.  Da fragt mi dr Manu:  ,,Whats your Name?  ,,Janine  ,,Jeannine oder anine? Auso i meine mit ea oder ohni??  ,,Ohni ea aber mit zwöine ns  ,, Ah oke, dämfau ganz normau    Super small talk gspräch.när het dr Jonny natürlech o no sie Sänf müesse drzue gä:  ,,Bisch du nid letscht Wuche Bärn gsi?  ,,Jep bini.Sit hammer gsi hüt!  ,,Merci viel mol danke das bisch cho luege, scho wieder!  ,,Merci o! Isch nid zletschte mau gsi.Man sieht sich! Tschüss zämä  ,,Tschüss Janine  Isch doch no einigermasse es guets Gspräch stang cho!    Ride back Home    Isch süsch o nid wük spannend aber das ghört eifach zum Divertimento Abentüür drzue, isch tüpfli vom i gsi wo när no passiert isch.  Nach däm mir Föteli u Outogramm  hei gah, simer no hurti ar Cheyenne go tschüss säge u när los gschländeret  Wasi da no muess hinzuefüege, bi mega stouz dasmr üs am afang vo däm abe troffe hei u kennt hei u nid näbenang gstange sie us nid tschegget hei!Bisch super Chey!  Ok witer im Text, nach 15 minute loufe (auso öppe gfüehti 45 minute, ke witz!!)simer i die Strass cho, womer zOuto parkiert hei:  ,,Hoffentlech steit mis Outo no da! seit kollegin zu mir  ,,Ja sicher steit das no da, isch ja nur Blaui Zone u nid  Parkverbot.    Stunde der Warheit..puuuuhhh es steit no dert. I ha ja nüt angers erwartet, aber kollegin het vou eine uf paranoia gmacht (u beste isch het nidemau ä Parkbuess dranne gha.strike!!).  Mir sie froh gsi womer äntlech ihre trochnige Umgäbig sie gsi: No vou im Divertimento flash inne simer de los gfahre. Mir hei die ganzi zyt müesse lache wäg dene 2 duble!!  Hei es super Spiu gspiut: Wo ist..die Autobahn?(wo ist Walter?) Läck sie mir wieder im zügg desume gurket, typisch  Landeier. Uhhhh iz chunnts u ganz verrecktes witers Highlit vo däm Abe. Womer de äntlech ufem richtige Wäg sie gsi..plötzlich ganz helles sehr sehr weisses Licht *blitz*  Kollegin zu mir:  ,,Du hesch gfötelet??  ,,Nei i bi ja am fiume de chani nid no glichzytig fötele!  Haut Stopp emau gschwing da geit öppis gar nid uf es het blitzt u i bis nid gsi.hööööö (Bahnhof sägi nume) I ha mi du när umdräit u da hani scho es zwöits ganz helles sehr sehr weisses Liecht gseh *blitz* zum zweiten! När  het das mi kehrt i däm Outo i ha nüme chönne.so vo wäge mir hei dr ganz Abe gratis in Züri parkiert us Bärner!! Gott strafft schnell.i ha mi nüm chönne erhole vo däm bis mir daheime sie gsi.Daheime acho heimer zVideo agluegt, da mir no hoffnige hei gha daese nit us verwütscht het.kaki mann hoffnig isch gstorbe nachem Video.    Trotz däm chline missgschick isches es super ungerhautsame abe gsi in Züri. Aber nöchschte mau chömemr vo afang ah mit em Zug de heimer nid sones gstress!    So  People das isches füre momänt gsi mi nöchscht Bricht chunnt ersch im Dezämber  Take care und immer schön sexy blibe